CELEX: 32020D2216
Language: hr
Date: 2020-12-22 00:00:00
Title: Provedbena odluka Komisije (EU) 2020/2216 оd 22. prosinca 2020. o izmjeni Priloga I. Odluci 2006/168/EZ u pogledu unosa za Ujedinjenu Kraljevinu i određene krunske posjede na popisu trećih zemalja iz kojih je odobren uvoz zametaka goveda u Uniju (Tekst značajan za EGP)

28.12.2020   
               
               
                  HR
               
               
                  Službeni list Europske unije
               
               
                  L 438/57
               
            
         PROVEDBENA ODLUKA KOMISIJE (EU) 2020/2216
         оd 22. prosinca 2020.
         o izmjeni Priloga I. Odluci 2006/168/EZ u pogledu unosa za Ujedinjenu Kraljevinu i određene krunske posjede na popisu trećih zemalja iz kojih je odobren uvoz zametaka goveda u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja (1), a posebno njezin članak 7. stavak 1. i članak 9. stavak 1. točku (b),
         budući da:
         
                     (1)
                  
                  
                     Odlukom Komisije 2006/168/EZ (2) utvrđuju se uvjeti za uvoz pošiljaka zametaka goveda u Uniju. Konkretno, u Prilogu I. toj odluci navedene su treće zemlje iz kojih države članice odobravaju uvoz zametaka goveda.
                  
               
                     (2)
                  
                  
                     Ujedinjena Kraljevina pružila je potrebna jamstva koja se zahtijevaju Odlukom 2006/168/EZ kako bi se Ujedinjena Kraljevina i krunski posjed Jersey uvrstili na popis iz Priloga I. toj odluci nakon isteka prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum povlačenju u vezi s Prilogom 2. tom protokolu. Uzimajući u obzir jamstva koja je pružila Ujedinjena Kraljevina, tu bi treću zemlju i krunski posjed trebalo uvrstiti u Prilog I. Odluci 2006/168/EZ.
                  
               
                     (3)
                  
                  
                     Prilog I. Odluci 2006/168/EZ stoga bi trebalo na odgovarajući način izmijeniti.
                  
               
                     (4)
                  
                  
                     Budući da prijelazno razdoblje predviđeno u Sporazumu o povlačenju završava 31. prosinca 2020., ova bi se Odluka trebala primjenjivati od 1. siječnja 2021.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog I. Odluci 2006/168/EZ mijenja se u skladu s Prilogom ovoj Odluci.
         
         
            Članak 2.
            Ova Odluka primjenjuje se od 1. siječnja 2021.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 22. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 302, 19.10.1989., str. 1.
         
         
            (2)  Odluka Komisije 2006/168/EZ od 4. siječnja 2006. o utvrđivanju zahtjeva zdravlja životinja i veterinarskog certificiranja radi uvoza zametaka goveda u Zajednicu te stavljanja izvan snage Odluke 2005/217/EZ (SL L 57, 28.2.2006., str. 19.).
      
      
         
            PRILOG
            Prilog I. Odluci 2006/168/EZ mijenja se kako slijedi:
            
                        1.
                     
                     
                        nakon unosa za Švicarsku umeće se sljedeći unos:
                        
                                    „GB
                                 
                                 
                                    Ujedinjena Kraljevina (*1)
                                    
                                 
                                 
                                    PRILOG II.
                                 
                                 
                                    PRILOG III.
                                 
                                 
                                    PRILOG IV.
                                 
                              
                  
                        2.
                     
                     
                        nakon unosa za Izrael umeće se sljedeći unos:
                        
                                    „JE
                                 
                                 
                                    Jersey
                                 
                                 
                                    PRILOG II.
                                 
                                 
                                    PRILOG III.
                                 
                                 
                                    PRILOG IV.”